wickkiey/tamil-wikipedia-markdown huggingface dataset:
# கிடாரி (2016 திரைப்படம்)


**கிடாரி** (Kidaari), பிரசாத் முருகேசன் இயக்கத்தில், சசிகுமாரின் தயாரிப்பில் வெளியாகியுள்ள தமிழ் திரைப்படம். இத்திரைப்படத்தில் சசிகுமார், நிகிதா விமல் ஆகியோர் முதன்மைப் பாத்திரங்களிலும் நெப்போலியன், சுஜா வருணி ஆகியோர் துணைப்பாத்திரங்களிலும் நடித்துள்ளனர். இத்திரைப்படம் எஸ். ஆர். கதிரின் ஒளிப்பதிவிலும், தர்புகா சிவாவின் இசையிலும், பிரவின் ஆண்டனியின் படத்தொகுப்பிலும் உருவாகியுள்ளது. இப்படம் 02 செப்தம்பர் 2016இல் வெளியானது.  
## நடிப்பு

- சசிகுமார் - கிடாரியாக
- நிகிதா விமல் - செம்பா
- சூரி
- நெப்போலியன் - கோட்டூர் துரையாக
- வேலா இராமமூர்த்தி - கொம்பையா பாண்டியன்
- வசுமித்ர - கொம்பையா பாண்டியனின் மகன்
- மு. இராம்ஸ்
- ஓ.ஏ.கே சுந்தர்- புலிக்குத்திப் பாண்டியன்
- இராம் - ஆனந்த் வேலங்கார்
- ஹரீஸ் பேரதி
- கே. என். காலை
- தெனாலி (திண்டுக்கல் தென்றல்)
- சுஜா வருணி - லோகநாயகி
- சுபா மோகன்
- நாடோடிகள் கோபால்- புலிக்குத்திப் பாண்டியனின் சகோதரர்

## கதை
ஊரில் பெரிய தலக்கட்டைச்சார்ந்தவர், உள்ளூர் கொம்பையா பாண்டியன் (வேல இராமமூர்த்தி) கொம்பையா பாண்டியனின் அடியாள் கிடாரி (சசிகுமார்). கொம்பையா பாண்டியன் கழுத்தில் ஒருநாள் குத்துப்பட்டுக் கிடக்கிறார். உயிருக்குப் போராடும் அவரைக் குத்தியது யார்? என்னும் திருப்பத்தோடு கதை தொடங்குகிறது. ஒவ்வொரு கதைப்பாத்திரத்தின் மேலும் ஐயம் எழுகின்றது. கொம்பையா பாண்டியன் குத்தியவனை கிடாரி கண்டுபிடித்தாரா? இல்லையா என்பதே படத்தின் கதை.  

## படப்பணிகள்
பிரசாத் முருகேசன் இயக்கும் இப்படத்தின் படப்பணிகளை சசிக்குமார் மார்ச்சு 2016 இல் சென்னையில் தொடங்கினார். இப்படத்தின் தலைப்பினை இயக்குநர் சமுத்திர்கனியிடம் இருந்து சசிகுமார் பெற்றார். இப்படத்தின் படப்பிடிப்பு மே 2016இல் 62 நாட்கள் படப்பிடிப்புடன் நிறைவடைந்ததாகவும், படம் இறுதிக்கட்டத்திற்கு சென்றுள்ளதாகவும் இப்படத்தின் தயாரிப்பாளர் அறிவித்தார்  
## இசை
இத்திரைப்படத்திற்கு தர்புகா சிவா இசையமைத்துள்ளார்.
# இரண்டாம் பௌத்த சங்கம்


**இரண்டாம் பௌத்த சங்கம்** (**Second Buddhist council**) கௌதம புத்தர் பரிநிர்வாணம் அடைந்த பின்னர் கிமு 334ல், இந்தியாவின் பிகார் மாநிலத்தின், பண்டைய வைசாலி நகரத்தில் நடைபெற்றது.  

முதிய மற்றும் இளைய பிக்குகளிடையே ஏற்பட்ட கருத்துப் பிணக்குகளை தீர்த்து வைக்க இரண்டாம் பௌத்த சங்கம், கிமு 334ல் கூட்டப்பட்டது.  

இரண்டாம் பௌத்த சங்கக் கூட்டத்தில், திரிபிடகத்தின் ஒன்றான வினயபிடகத்தில் காலத்திற்கு ஏற்ப மாற்றம் செய்ய, சீர்திருத்த கருத்துக்கள் கொண்டிருந்த முதியவர்களான **ஸ்தவவீரா நிக்காய** பௌத்த சங்க பிக்குகள் வலியுறுத்தினர். ஆனால் சமய அடிப்படைவாதக் கருத்துக் கொண்ட பெரும்பான்மையான இளையவர்களான **மகாசங்கிகா** குழுவினர் இதனை ஏற்கவில்லை. எனவே முதிய **ஸ்தவவீரா நிக்காய** பௌத்த சங்கத்தினர் தனியாக பிரிந்து சென்றனர்.  

## தேரவாத பௌத்தர்களின் கணிப்பு
தேரவாத பௌத்தர்களின் கூற்றுப்படி, இரண்டாம் பௌத்த சங்கத்தில், பின்வரும் 10 கருத்துகளில் பிணக்குகள் தோன்றியதாக கூறுகிறது. அவைகள்  

1. பிக்குகள் தம்மிடத்தில் உப்பைச் சேமித்து வைத்துக் கொள்தல்.
1. நண்பகலுக்குப் பின்னர் உணவு உண்பது குறித்து.
1. ஒரு முறை ஒரு கிராமத்தில் பிச்சை உணவு வாங்கி உண்ட பின்னர், மீண்டும் உணவிற்காக பிச்சை எடுக்கச் செல்லுதல் குறித்து.
1. ஒரே இடத்தில் குழுமியுள்ள பிக்குகளுடன் இணைந்து உபவாச சடங்கினை மேற்கொள்தல்.
1. சங்கத்தின் கூட்டம் முழுமையடையாத நிலையில் அதிகாரபூர்வமான நடவடிக்கைகளை மேற்கொள்தல்.
1. ஒரு பௌத்த சங்க குருவால் பயிற்றுவிக்கப்பட்ட ஒரு பயிற்சியை பிக்குகள் தொடர்வது குறித்து.
1. மதிய உணவிற்குப் பின்னர் புளித்த பால், தயிர் அல்லது மோர் அருந்துவது குறித்து.
1. ஒரு பானம் புளிப்பதற்கு முன்பு அருந்துவது குறித்து. (எடுத்துக்காட்டு: பதநீர் புளித்து கள்ளாக மாறிய பிறகு அதை அருந்துவது குறித்து)
1. சரியான அளவில் இல்லாத கம்பளி போர்வைகளை பயன்படுத்துவது குறித்து.
1. தங்கம் மற்றும் வெள்ளியால் செய்த பொருட்களை பயன்படுத்துவது குறித்து.

இந்த பத்து விதிகளில், பிக்குகள், மக்களிடமிருந்து தங்கம் மற்றும் வெள்ளி நாணயங்களை யாசகம் (பிட்சை) பெறுவது குறித்து அதிக கருத்து வேறுபாடுகள் தோன்றியது.  

இரண்டாம் பௌத்த சங்கத்தின் ஒருமித்த கருத்துக்களின் அடிப்படையில், பிக்குகளின் நடத்தைகள் குறித்தான விநயபிடக விதிமுறைகளில் எவ்வித மாற்றங்களும் செய்யவில்லை. மேலும் பத்துக் கட்டளை மீறும் பிக்குகளுக்கு எதிராக நடவடிக்கைகள் எடுக்கப்பட்டது.  

## இதனையும் காண்க
- பௌத்த சங்கம்
- முதல் புத்த மாநாடு
- மூன்றாம் பௌத்த சங்கம்
- நான்காம் பௌத்த சங்கம்
- ஐந்தாம் பௌத்த சங்கம்
- ஆறாம் பௌத்த சங்கம்
# மாம் (திரைப்படம்)



**மாம்** (*Mom*); இது 2017 ஆம் ஆண்டில் வெளிவந்த, அறிமுக இயக்குனரான இரவி உத்யவார் இயக்கிய, இந்திய குற்றவியல் சார்ந்த திகில் திரைப்படமாகும். போனி கபூர், சுனில் மன்சந்தா, முகேஷ் தல்ரேஜா, நரேஷ் அகர்வால், மற்றும் கௌதம் ஜெயின் தயாரித்த இத்திரைப்படத்தில், பட நாயகியாக ஸ்ரீதேவியும், விழிப்புடன் பழிவாங்கும் முதலாந்தார மகளாக, பாகிஸ்தானிய நடிகை சாஜல் அலியும் நடித்துள்ளார்கள். அக்ஷய் கன்னா மற்றும் நவாசுதீன் சித்திக் ஆகியோர் துணை நடிகர்களாக நடித்துள்ள இந்த படத்தில், ஏ. ஆர். ரகுமான் இசையமைத்து தயாரித்துள்ளார். மேலும் இத்திரைப்படத்தின் நாயகியான ஸ்ரீதேவியின் 300 ஆவது திரைப்படமாகவும், மற்றும் அவரது கடைசி திரைப்படமாகவும் இந்த **அம்மா** (*Mom*) திரைப்படம் அமைந்துள்ளது குறிப்பிடத்தக்கது. (*அதாவது பிப்ரவரி 24, 2018 ஸ்ரீதேவியின் இறப்பிற்கு முன் நடித்து வெளியான கடைசி திரைப்படம்*)  

2017 ஆம் ஆண்டு, சூலை 7 இல் நான்கு மொழிகளில் வெளியிடப்பட்ட இந்த திரைப்படம், திரைப்பட விமர்சகர்களிடமிருந்து நேர்மறையான விமர்சனங்களைப் பெற்றது. மேலும் இது, வணிக ரீதியாக வெற்றிகரமாக உலகளாவிய அளவில் 56 கோடி ரூபாய் வசூலித்தது. இந்தியாவின் ஒரு மிகப் பிரபலமான ஆங்கில மொழியின் அகன்ற தாள்களைக் கொண்ட நாளிதழான தி டைம்ஸ் ஆஃப் இந்தியா, இந்த திரைப்படத்தின் நாயகியாக நடித்த ஸ்ரீதேவியை, “இந்திய திரைப்படத்துறையின் உயர்ந்த பெண் பாதிரி என புகழாரம் சூட்டி பாராட்டியது. மேலும் ஆங்கிலத்தில் 63 ஆவது பிலிம்பேர் விருதுகள் நிகழ்வில், ஸ்ரீதேவிக்கு சிறந்த நடிகை மற்றும் சிறந்த நடிகைக்கான விமர்சகர் போன்ற விருதும், மேலும் சிறந்த துணை நடிகருக்கான பிலிம்பேர் விருது, சித்திக் உள்ளிட்டோர் என, இந்த திரைப்படத்திற்கு, மொத்தம் 6 பிலிம்பேர் விருதுகள் பரிந்துரைக்கப்பட்டது.  

## கதை
உயிரியல் ஆசிரியரான தேவ்கி (ஸ்ரீதேவி) தனது மாணவர்களிடையே மிகவும் உற்சாகமானவர். தேவ்கி, பத்து வயது பெண் குழந்தைக்கு தாய் என்றாலும் தன் மூத்தாரின்(*கணவனுடைய தமையன்*) வயதுக்கு வந்த இளம் பெண்ணையும் தன் மூத்தக்குழந்தையாகவே பாவித்து வளர்க்கிறார். கூடவே அவர் படிக்கும் பள்ளியில் அவர் வகுப்பு ஆசிரியையாகவும் இருக்கும் தேவகி, அந்த வகுப்பில் தன் மகளிடம் அநாகரீகமாக நடந்து கொண்ட ஒரு மாணவனை கண்டிப்பதுடன் அவனது அலைபேசியையும் பிடுங்கி உடைத்தெறிகிறார். இதில் அவமானமாகும் அந்த மாணவன் தன் மூத்த சகாக்கள் மற்றும் சகோதரனுடன் இணைந்து தன் தோழிகளுடன் காதலர் தின இரவு நேர விருந்திற்கு வரும் தேவகியின் மூத்த மகளைக் காரில் கடத்தி குழு பாலியல் வல்லுறவு செய்து கொலை முயற்சியும் செய்து காரில் இருந்து தூக்கி எறிந்து விட்டு., சட்டத்தின் பிடியில் இருந்தும் தப்பிக்கின்றனர் . அவர்களுக்கு தேவகி, புகட்டும் பழிக்கு பழியும், பாடமும், அதன் மூலம் மகளுக்கு தன் தாய்மையை புரியவைக்கும் விதமுமே. "மாம்"  
எனும் அம்மா திரைப்படத்தின் கதையாகும்.  

### கதைக்கரு
தனது கணவனுடைய தமையனின் மகளை பாலியல் பலாத்கரம் செய்த கும்பலை பழி வாங்கும் தாய் தான் " மாம் " திரைப்படத்தின் கருவாகும்.
# அம்மா மக்கள் முன்னேற்றக் கழகம்


**அம்மா மக்கள் முன்னேற்றக் கழகம்** (*Amma Makkal Munnettra Kazagam*, **அமமுக**) என்பது தமிழ்நாட்டில் செயல்படும் ஓர் அரசியல் கட்சியாகும். இது டி. டி. வி. தினகரனால், 2018 ஆம் ஆண்டு தொடங்கப்பட்டது. நவம்பர் 23, 2017 ஆம் ஆண்டு வி. கே. சசிகலா மற்றும் தினகரனிடம் இருந்து அதிமுக கட்சி மற்றும் இரட்டை இலைச் சின்னத்தை இந்திய தேர்தல் ஆணையம் பறித்துக்கொண்டது. இதனால் கட்சி மற்றும் சின்னம் இல்லாமல் ஆர். கே. நகர் தொகுதி இடைத்தேர்தலில் சுயேட்சையாக *குக்கர்* சின்னத்தில் போட்டியிட்டார்.  

## அமைப்பின் பெயர்
மதுரை, மேலூரில் நடைபெற்ற பொதுக் கூட்டத்தில் தனது புதிய அமைப்பின் பெயா் மற்றும் அமைப்பின் கொடியை மார்ச்சு 15, 2018 அன்று அறிவித்தார். அந்தக் கூட்டத்தில் தன் அமைப்பின் பெயர் *அம்மா மக்கள் முன்னேற்றக் கழகம்* என்று அறிவித்தார்.  

## கொடி
கறுப்பு, வெள்ளை, சிவப்பு நிற கொடியில் ஜெயலலிதாவின் படம் இடம் பெற்றுள்ளது. இரட்டை இலையையும், அதிமுகவையும் மீட்கும் வரை இந்த பெயரில் செயல்படுவோம் என்று டி. டி. தினகரன் தெரிவித்தார்.  

## 2019 பாராளுமன்றத் தேர்தல்
2019 பாராளுமன்றத் தேர்தல் மற்றும் 22 சட்டமன்றத் தொகுதிகளுக்கான இடைத்தேர்தலின் போது உச்சநீதிமன்ற வழிகாட்டுதலின்படி, தேர்தல் ஆணையம் அம்மா மக்கள் முன்னேற்றக் கழகத்திற்கு பரிசுப்பெட்டி சின்னத்தைப் பொதுச்சின்னமாக வழங்கியது. இந்தக் கட்சியானது தேர்தல் ஆணையத்தில் பதிவு செய்யப்படாததால் இந்த அணிக்குப் பொதுவான சின்னம் வழங்கியபோதும், அவர்கள் சுயேச்சைகளாகவே கருதப்படுவர் எனவும் உச்சநீதிமன்றம் அறிவித்தது.  

## போட்டியிட்ட தேர்தல்கள்
### இந்தியப் பொதுத் தேர்தல்கள்

**புதுச்சேரியில், இந்தியப் பொதுத் தேர்தல்கள்**

| ஆண்டு | தேர்தல் | கட்சித் தலைவர் | வென்ற தொகுதிகள் | போட்டியிட்ட தொகுதிகள் | வாக்கு (%) | மாற்றம் | முடிவு | மொத்த வாக்குகள் |
| --- | --- | --- | --- | --- | --- | --- | --- | --- |
| 2019 | பொதுத் தேர்தல் 2019 | டி. டி. வி. தினகரன் | 1 | 0.49 | தோல்வி | 4,791 | } |  |

**தமிழ்நாட்டில், இந்தியப் பொதுத் தேர்தல்கள்**

| ஆண்டு | தேர்தல் | கட்சித் தலைவர் | வென்ற தொகுதிகள் | போட்டியிட்ட தொகுதிகள் | வாக்கு (%) | மாற்றம் | முடிவு | மொத்த வாக்குகள் |
| --- | --- | --- | --- | --- | --- | --- | --- | --- |
| 2019 | பொதுத் தேர்தல், 2019 | டி. டி. வி. தினகரன் | 38 | 5.38 | தோல்வி | 2,206,108 | } |  |

### மாநில சட்டமன்றத் தேர்தல்கள்
**தமிழ்நாடு சட்டமன்றத் தேர்தல்**

| 2021 | 16வது | டி. டி. வி. தினகரன் | 165 | 2.35% | 1,085,985 | } |
| --- | --- | --- | --- | --- | --- | --- |
**புதுச்சேரி சட்டமன்றத் தேர்தல்**

| 2021 | 15வது | டி. டி. வி. தினகரன் | 25 | 0.55% | 4,637 | } |
| --- | --- | --- | --- | --- | --- | --- |

## கட்சித் தலைவர்கள் பட்டியல்
### பொதுச் செயலாளர்கள்
| பதவி ஆரம்பம் | பதவி முடிவு | பதவியில் இருந்த நாட்கள் |
| --- | --- | --- |

### தலைவர்கள்
| பதவி ஆரம்பம் | பதவி முடிவு | பதவியில் இருந்த நாட்கள் |
| --- | --- | --- |
# காவேரி மருத்துவமனை



**காவேரி மருத்துவமனை** என்பது தமிழ்நாட்டின் திருச்சியைத் தலைமையிடமாகக் கொண்டு செயல்படும் ஒரு பல்நோக்கு மருத்துவமனை ஆகும்.  
இந்நிறுவனத்தின் கிளைகள் சென்னை, சேலம், காரைக்குடி, ஒசூர் ஆகிய ஊர்களில் அமைந்துள்ளன. சென்னையில் ஆழ்வார்பேட்டை மற்றும் அண்ணாநகர் ஆகிய இரண்டு இடங்களில் கிளைகள் உள்ளன.  

## விரிவான தகவல்
காவேரி மருத்துவமனை ஸ்ரீ காவேரி மெடிக்கல் கேர் என்ற பெயரில் 1997 ஆம் ஆண்டு மருத்துவர் எஸ். சந்திரகுமார் மற்றும் மருத்துவர் எஸ். மணிவண்ணன் ஆகியவர்களால் துவங்கப்பட்டது. இந்த மருத்துவமனை சென்னையில் ஆழ்வார்பேட்டை மற்றும் அண்ணா நகர் ஆகிய இடங்களில் செயல்படுகிறது.  

## வரலாறு
- 1997 ஆம் ஆண்டு 30 படுக்கைகள் கொண்ட மருத்துவமனையாக காவேரி மெடிக்கல் செண்டர் திருச்சியில் துவங்கப்பட்டது.
- 2002 ஆம் ஆண்டு காவேரி மெடிக்கல் செண்டர் என்ற பெயர் காவேரி மருத்துவமனை என்று பெயர் மாற்றம் செய்யப்பட்டது.
- 2004 ஆம் ஆண்டு திருச்சியில் இருதய நோய்களுக்கு சிகிச்சையளிக்கும் முதல் மையத்தைத் துவங்கினார்கள்.
- 2008 ஆம் ஆண்டு திருச்சி மத்திய பேருந்து நிலையம் அருகே அமைந்துள்ள சீஹார்ஸ் மருத்துவமனை கையகப்படுத்தப்பட்டது.
- 2011 ஆம் ஆண்டு காவேரி மருத்துவமனை சென்னை ஆழ்வார்பேட்டையில் துவங்கப்பட்டது

## சிறப்பு மருத்துவங்கள்
இதயவியல், சிறுநீரகவியல், குழந்தைகள் மருத்துவம், இரையகக் குடலியவியல், நரம்பியல், முதுகெலும்பு அறுவை சிகிச்சை, மருந்தியல், எலும்பு நோயியல், வாஸ்குலர் அறுவை சிகிச்சை, மயக்க மருந்து, உட்சுரப்பியல், இண்டர்வென்ஷனல் ரேடியாலஜி, குழந்தை இருதயவியல், ஊடுகதிரியல், சிக்கலான கவனிப்பு, காது மூக்கு தொண்டை, தலை மற்றும் கழுத்து அறுவை சிகிச்சை, ஒட்டுறுப்பு அறுவை மருத்துவம், வாதவியல், மகப்பேறியல் மற்றும் பெண்ணோயியல், பல் & மாக்ஸில்லோஃபேஷியல், சைக்காலஜி, தோல் மருத்துவம், எலும்பியல் மற்றும் புல்மோனாலஜி போன்ற சிறப்பு மருத்துவங்கள் இங்கு உள்ளன.
# துயிலியா தெ மெல்லோ



**துயிலியா தெ மெல்லோ** *(Duília de Mello)* (பிறப்பு: 27 நவம்பர் 1963ரொரு பிரேசில் வானியலாளர் ஆவார். ரிவர் அமெரிக்க்க் கத்தோலிக்கப் பல்கலைக்கழகத்தில் பேராசிரியராக உள்ளார்ரிவர் நாசாவின் கோடார்டு விண்வெளி பறப்பு மையத்தில் ஆராய்ச்சி உதவியாளராகவும் உள்ளார். இவர் முதன்மையாக பால்வெளிகளைப் பற்றி ஆய்வு மேற்கொள்கிறார்.
# தெனிசு சுட்டீபன்சு

**தெனிசு சி. நட்டால் சுட்டீபன்சு** *(Denise C. Nuttall Stephens)* பிரிகாம் யங் பல்கலைக்கழக இயற்பியல், வானியல் துறையின் இயற்பியல், வானியல் கல்லூரியில் வானியல் இணைப்பேராசிரியர் ஆவார்.  

## கல்வியும் ஆய்வும்

இவர் 1996 இல் பிரிகாம் யங் பல்கலைக்கழகத்தில் இயற்பியலில் இளவல் பட்டம் பெற்றார். இவர் தன் முதுவர், முனைவர் பட்டங்களை வானியலில் நியூமெக்சிகோ அரசு பல்கலைக்கழகத்தில் பெற்றார். இவர் தன் முதுமுனைவர் பட்டத்தை விண்வெளித் தொலைநோக்கி அறிவியல் நிறுவனத்திலும் ஜான் ஆப்கிப்ன்சு பல்கலைக்கழகத்திலும் முடித்துள்ளார். இவர் 2007 இல் பிரிகாம் யங் பல்கலைக்கழகத்தில் புல உறுப்பினராகச் சேர்ந்தார். இவர் பழுப்புக் குறுமீன்களின் வளிமண்டலங்களை ஆய்வு செய்கிறார். இரும விண்மீன்களைத் தேடி வகைபடுத்துகிறார். மேலும் நெப்டியூன் கடப்பு வான்பொருள்களையும் தரை, விண்வெளித் தொலைநோக்கிகளைப் பயன்படுத்தி அகச்சிவப்புக் கதிர்த் தரவுகளையும் பதிவு செய்கிறார்.  

## சமூக ஈடுபாடு

இவர் பிரிகாம் யங் பல்கலைக்கழக வானியல் கழகத்தை ஒருங்கிணைக்கிறார். இவர் ஒவ்வோராண்டும் பொதுமக்களுக்கான வானியல் விழாவை நட்த்தி அதில் வானியலையும் இயற்பியலையும் சிறுவருக்கு விளையாட்டாக விளக்குகிறார். இவர் பிரிகாம் யங் பல்கலைக்கழக வளாகப் புல உறுப்பினர் கொடிக்கால்பந்து மகளிர் விளையாட்டுக் குழு தலைவர் ஆவார்.  

## சொந்த வாழ்க்கை

இவர் திருமணம் ஆனவர். இவருக்கு ஏழு குழந்தைகள் உண்டு..
# கானோ வரைபடம்



**கானோ வரைபடம்** (*Karnaugh map*) அல்லது **கே-வரைபடம்** (*K-map*) என்பது பூலிய இயற்கணிதக் கோவைகளைச் சுருக்குவதற்கான ஒரு வழிமுறை ஆகும். மொறிசு கானோ (Maurice Karnaugh) என்பவர் எடுவேடு வெயிட்சால் (Edward Veitch) 1952 இல் அறிமுகப்படுத்தப்பட்ட வெயிட்சு அட்டவணையை (Veitch chart) மெருகேற்றி, 1953 இல் கானோ வரைபடத்தை அறிமுகப்படுத்தினார்.  

## எடுத்துக்காட்டு

கானோ வரைபடங்கள், பூலிய இயற்கணிதச் சார்புகளைச் சுருக்குவதற்குப் பயன்படுத்தப்படுகின்றன. எடுத்துக்காட்டாக, பின்வரும் உண்மை அட்டவணையால் குறிக்கப்படும் பூலியச் சார்பைக் கருத்திற்கொள்க.  

**சார்பின் உண்மை அட்டவணை**

| &nbsp; | *A* | *B* | *C* | *D* | </font> |
| --- | --- | --- | --- | --- | --- |
# பொன்ராம்


**பொன்ராம்** (பொன்ராம் பெருமாள்) தமிழ்த்திரைப்பட இயக்குநராகவும், திரைக்கதை எழுத்தாளராகவும் செயல்பட்டு வருகின்றார். இவர் வருத்தப்படாத வாலிபர் சங்கம் (2013), ரஜினி முருகன் (2016) ஆகி ய திரைப்படங்களை இயக்கியுள்ளார். தற்போது சீமராஜா என்னும் படத்தினை இயக்கி வருகின்றார்.  
## திரைப்படப்பணிகள்
### 2001இல்
பொன்ராம் இயக்குநர் எஸ். ஏ. சந்திரசேகரிடம் உதவி இயக்குநராகப் பணியாற்றியுள்ளார். இவர் உதவி இயக்குநராகப் பணிபுரிந்து வெளியான முதல் படம் தோஸ்த் (2001).  
### 2002இல்
இவர் இயக்குநர் மஜித் இயக்கிய தமிழன் (2002) திரைப்படத்தில் உதவி இயக்குநராகப் பணியாற்றியுள்ளார். இத்திரைப்படம் இவருக்கு திருப்புமுனையாக அமைந்தது. பிறகு இவர் எஸ். ஏ. சந்திரசேகரிடம் இயக்கிய முத்தம் (2002) திரைப்படத்தில் உதவி இயக்குநராகப் பணிபுரிந்துள்ளார்.  
### 2009
மு. இராசேசு இயக்கிய சிவா மனசுல சக்தி (2009) என்னும் திரைப்படத்தில் இவர் இணை இயக்குநராகப் பணியாற்றியுள்ளார்.  
### 2010
மு. இராசேசு இயக்கிய பாஸ் என்கிற பாஸ்கரன் (2010) என்னும் திரைப்படத்தில் இணை இயக்குநராகப் பணிபுரிந்துள்ளார்.  
### 2012
மு. இராசேசு இயக்கிய ஒரு கல் ஒரு கண்ணாடி (2012) என்னும் திரைப்படத்தில் இணை இயக்குநராகப் பணிபுரிந்துள்ளார்.  
### 2013
2013இல் இவர் சிவகார்த்திகேயன் கதைநாயகனாக வருத்தப்படாத வாலிபர் சங்கம் என்னும் படத்தினை இயக்கியுள்ளார். இவர் திரைத்துறைக்கு வந்ததில் இருந்து இயக்குநராக 12 ஆண்டுகள் ஆனது.  
### 2016
இவர் 2016இல் இவர் சிவகார்த்திகேயன் கதைநாயனாக நடித்த ரஜினி முருகன் என்னும் திரைப்படத்தினை இயக்கியுள்ளார்.  
### 2017-தற்போது வரை
பொன்ராம், 2017இல் சிவகார்த்திகேயன் கதைநாயனாக நடிக்கும் சீமராஜா)என்னும் திரைப்படத்தினை இயக்கி வருகின்றார்.  
## திரைப்படப்பணிகள்
**திரைப்படபணித்தரவுகள்**

| **உதவி இயக்குநர்** | **இணை இயக்குநர்** | **இயக்குநர்** |  |
| --- | --- | --- | --- |
| 2001 | தோஸ்த் | தமிழ் |  |
| 2002 | தமிழன் | தமிழ் |  |
| 2002 | முத்தம் | தமிழ் |  |
| 2007 | திருத்தம் | தமிழ் |  |
| 2009 | சிவா மனசுல சக்தி | தமிழ் |  |
| 2010 | பாஸ் என்கிற பாஸ்கரன் | தமிழ் |  |
| 2012 | ஒரு கல் ஒரு கண்ணாடி | தமிழ் |  |
| 2013 | வருத்தப்படாத வாலிபர் சங்கம் | தமிழ் |  |
| 2016 | ரஜினி முருகன் | தமிழ் |  |
| 2018 | சீமராஜா | தமிழ் | } |
# மூன்றாம் பௌத்த சங்கம்


தலைமையில் நடைபெற்ற மூன்றாவது பௌத்த சங்கக் கூட்டத்தில் அசோகர் உடனிருத்தல்]]  

**மூன்றாம் பௌத்த சங்கம்** (**Third Buddhist council**) கிமு 247ல் பாடலிபுத்திரம் அருகில், மௌரியப் பேரரசர் அசோகரின் ஆதரவில் மொகாலிபுத்த தீசர் தலைமையில் கூட்டப்பட்டதாக அறியப்படுகிறது. ஆனால் அசோகர் கல்வெட்டுக்கள் எதிலும் மூன்றாம் பௌத்த சங்கம் கூட்டப்பட்டதற்கான குறிப்புகள் இல்லை.  

இந்தியாவின் மைசூர், சௌராட்டிரம், மகாராட்டிரா, காஷ்மீரம் பகுதிகளிலிருந்தும் மற்றும் சிந்து, காந்தாரம், பாக்திரியா, சுவத், இமயமலை, இலங்கை, சீனா, மியான்மர், தாய்லாந்து, கிரேக்கம் போன்ற ஒன்பதிற்கும் மேற்பட்ட நாடுகளிலிருந்து பிக்குகள் மூன்றாம் பௌத்த சங்கத்தில் கலந்து கொண்டனர். மூன்றாம் பௌத்த சஙகத்தில் தேரவாத பௌத்த பிக்குகள் அதிகம் கலந்துகொண்டதாக அறியப்படுகிறது. மூன்றாம் பௌத்த சங்கத்தில் சர்வாஸ்திவாத பௌத்தர்கள் கலந்து கொண்டதாக குறிப்புகள் இல்லை.  

இரண்டாம் பௌத்த சங்கத்திற்குப் பின்னரும் பௌத்தச் சமயச் சடங்குகளில் கருத்து வேற்றுமை காரணமாக, குறிப்பாக அமாவாசை மற்றும் பௌர்ணமி அன்று பிக்குகள் நடத்தும் **உபசோதா** எனும் தியானச்சடங்கு குறித்து, பிக்குகளிடையே பல்வேறு குழப்பங்கள் நிலவியதால், பௌத்த குருமார்களிடையே பல தத்துவப்பள்ளிகள் (கருத்தியல் பிரிவுகள்) தோன்றியது. இந்த *உபசோதா* சடங்கில் சில மாற்றங்கள் கொண்டுவருதற்கு பல பௌத்த அறிஞர்களின் ஒப்புதல் பெறுவது கடினமான இருந்தது. பிக்குகளிடையே நிலவும் இது போன்ற குழப்பங்களை தீர்த்து வைப்பதற்காக மூன்றாம் பௌத்த சங்கம் கூட்டப்பட காரணமாயிற்று. தாங்கள் பௌத்தப் பகுப்பாய்வு கோட்பாட்டினை பின்பற்றுபவர்கள் என்று அறிவிக்க தவறியவர்களான தேரவாத பௌத்த பிக்குகள் மூன்றாம் சங்கக் கூட்டத்திற்கு வெளியே இருந்தனர்.  

அபிதம்மபிடகத்தின் ஐந்தாவது புத்தகத்தில் குறிப்பிட்ட சில விளக்கங்கள், மூன்றாம் பௌத்த சங்கத்தில் பரிசோதனை செய்யப்பட்டு, சில கருத்துகள் மறுக்கப்பட்டது.  

## மூன்றாம் பௌத்த சங்கத்தின் காலம் குறித்த கருத்துகள்
சில குறிப்புகளில் மூன்றாம் பௌத்த சங்கம், புகழ்பெற்ற பௌத்த அறிஞர் வசுமித்திரர் தலைமையில், கிபி 100ல், கனிஷ்கரின் ஆட்சியின் போது காஷ்மீர் அல்லது ஜலந்தரில் நடைபெற்றதாக உறுதியற்ற தகவல்கள் கூறுகிறது. இம்மாநாட்டில் வசுமித்திரரின் வழிகாட்டுதலின் கீழ், ஓலைச்சுவடிகளில் பௌத்த சாத்திரங்களுக்கு விளக்க உரை எழுதப்பட்டது. மேலும் பௌத்த சாத்திரங்களின் முதன்மையான கருத்துக்கள் உபாசகர்கள் அறியும் பொருட்டு பௌத்தத் தூபிகளிலும், விகாரைகளிலும், நினவுச் சின்னங்களிலும் பொறிக்கப்பட்டது.  

## இதனையும் காண்க
- பௌத்த சங்கம்
- முதல் புத்த மாநாடு
- இரண்டாம் பௌத்த சங்கம்
- நான்காம் பௌத்த சங்கம்
- ஐந்தாம் பௌத்த சங்கம்
- ஆறாம் பௌத்த சங்கம்
# நினைவு மண்டப நூலகம்


**நினைவுமண்டப நூலகம்** என்பது ஆண்டோவர், மாசச்சூசெட்ஸின் பொதுநூலகம் ஆகும். இக்கட்டிடம், இத்தாலியனேட் கட்டிட முறைகளைக் கொண்டு, 1873 இல் ஜே. எஃப். ஈட்டனின் வடிவமைப்பின்படி கட்டப்பட்டது. நூலகத்தை அமைக்க, பிரபல உள்ளூர் வர்த்தகர்கள் நிதிதிரட்டினர், மற்றும் ஆபட் அன்ட் ஜெங்கின்ஸ் எனப்படும் நிறுவனத்தினர் அதை கட்டியுள்ளனர். இன்று வரை ஊரின் நூலகமாகவும் செயல்பட்டுக் கொண்டிருக்கின்ற இக்கட்டிடம், ஊரின் உள்நாட்டுப்போர் வீரர்களுக்கும் நினைவுச்சின்னமாகவும் உள்ளது. 1920களில், ஷெப்லி, புல்ஃபின்ச், ரிச்சர்ட்ஸன், மற்றும் ஆபட் என்பவர்களால் இந்நூலகம் புதுப்பிக்கப்பட்டிருந்த போது, அதனது காலனித்துவ அம்சங்களை முதல்முறையாக ஏற்றுக்கொண்டது.  

1982 ல், இக்கட்டிடம், தேசிய பழமையான இடங்கள் பட்டியலில் சேர்க்கப்பட்டது.  

## மேலும் காண்பதற்கு
- National Register of Historic Places listings in Andover, Massachusetts
- National Register of Historic Places listings in Essex County, Massachusetts
# விக்டோரியா சுசான்னி மீதோவ்சு

**விக்டோரியா சுசான்னி மீதோவ்சு** *(Victoria Suzanne Meadows)* வாழ்சிங்டன் பல்கலைக்கழக வானியல் பேராசிரியரும் வானுயிரியல் திட்ட இயக்குநரும் ஆவார். இவர் நாசாவின் வானுயிரியல் நிறுவனத்தின் மெய்நிகர் கோள் ஆய்வகத்தின் முதன்மை ஆய்வாளரும் ஆவார். இவர் வாழ்தகவும் வானுயிர் அடையாளங்கள் சார்ந்த நாசாவின் வானுயிரியல் நிறுவனk (NAI) குழுவின் வழிநடத்தும் அமைப்பின் தலைவராகவும் உள்ளார். இக்குழுவின் ஆய்வுநெறியும் நோக்கமும் புறவெளிக் கோள்கள் பற்றிய கணினிப் படிமங்களை உருவாக்குவதாகும். இவை புறவெளிக் கோள்களின் உருவாக்கம், நிலைப்பு, வட்டனை படிமலர்ச்சி, அவற்றின் சுற்றுச்சூழலையும் கதிர்நிரல்களையும் ஒப்புருவாக்கம் செய்து அவற்றின் வாழ்தகவைக் கண்டறிதலே ஆகும்.  

இவர் நியூ சவுத் வேல்சு பல்கலைக்கழகத்தில் இயற்பியலில் இளமறிவியல் பட்டம் பெற்றார். சிட்னி பல்கலைக்கழகத்தின் வானியற்பியல் துறையில் இயற்பியல் முனைவர் பட்டம் பெற்றுள்ளார்.  

Scientific American இதழ், கெப்ளர் விண்கலம் தொலைவில் அமைந்த விண்மீன்களைச் சுற்றிவரும் பல புறவெளிக் கோள்களைக் கண்டுபிடித்தபோது இதுபற்றிய இவரது கருத்தைக் கூறுமாறு வேண்டியுள்ளது.  

இவரது ஆய்வின் முதன்மையான கவனம் ஒரு சூரியவெளிக்கு அப்பாலைய கோள் உயிர்தரிக்க ஏற்பு உடையதா என்பதை அறியவல்ல அக்கோளின் நிகழ்வுகளைக் கண்டறிதலே ஆகும். இவர் மெய்நிகர் கோள் ஆய்வகத்தைப் பயன்படுத்தி, புறக்கோள்கள் சார்ந்த கணினிப் படிமங்களை உருவாக்குகிறார். இவை கோள் உருவாக்கம், அதன் நிலைப்பு, வட்டணைப் படிமலர்ச்சி ஆகிய நிகழ்வுகளை ஒப்புருவாக்கம் செய்கின்றன. மேலும் இவை உயிர் வாழ்தகவு உள்ள கோளை இனங்காணவும் அதற்கான திட்டங்களை வகுக்கவும் உதவும்.  

2016 நவம்பரின்படி, கூகுள் அறிஞர் இவரது வெளியீடுகள் மொத்தம் 4059 மேற்கோள்களில் சுட்டப்பட்ட்தாகவும் இவரது உயர்சுட்டெண் மதிப்பு 33 ஆக உள்ளது எனவும் கூறுகிறார்.
# சுசான்னி மாதென்

**சுசான்னி மாதென்** *(Suzanne Madden)* ஓர் அமெரிக்க வானியலாளர் ஆவார். இவர் பிரான்சு, பாரீசில் உள்ள சாக்கிளே அணுக்கரு ஆய்வு மையத்தில் ஆய்வாலராகப் பணிபுரிகிறார். இவருக்கு 1995 இல் அமெரிக்க வானியல் கழகத்தால் ஆன்னி ஜம்ப் கெனான் வானியல் விருது வழங்கப்பட்டுள்ளது.  

மாதென் குறும்பால்வெளிகளையும் பிற பால்வெளிகளில் உள்ள உடுக்கணத்திடைப் பொருள்களையும் ஆய்வு செய்துள்ளார். இவருக்கு எர்ழ்செல் விண்வெளி வான்காணகத்தில் உத்தரவாதமான நேரம் ஒதுக்கப்பட்டுள்ளது.  

இவர் பால்வெளிகள், புடவி சார்ந்த எட்டாம் பிரிவிலும் (2012 வரையில்) பால்வெளிகளுக்கான ஆணையம் 28 இலும் (2015 வரையில்) முன்பு இணைந்து பன்னாட்டு வானியல் ஒன்றியத்தில் முனைவாகச் செயல்பட்டுள்ளார். அண்மையில் இவர் உடுக்கணப்பொருள், களப்புடவி சார்ந்த எச் பிரிவிலும் அண்டவியல், பால்வெளிகள் சார்ந்த ஜே பிரிவிலும் இணைந்து செயல்பட்டு வருகிறார்.
# நான்காம் பௌத்த சங்கம்

**நான்காம் பௌத்த சங்கம்** (**Fourth Buddhist Council**), கிபி முதல் நூற்றாண்டில், இலங்கையில் தேரவாத பௌத்தர்கள் கூட்டிய சங்கத்தினையும் மற்றும் சர்வாஸ்திவாத பௌத்தர்கள் காஷ்மீரத்தில் கூட்டிய பௌத்த சங்கத்தினையும் குறிக்கும்.  

இலங்கையில் முதன்முறையாக நடைபெற்ற நான்காம் பௌத்த சங்கத்தின் முடிவிகளின் படி, பௌத்த இலக்கியங்களை பனை ஓலைகளில் எழுதி ஆவணப்படுத்தப்பட்டது.  

### நான்காம் பௌத்த சங்கம், இலங்கை
பன்னாட்டு தேரவாத பௌத்தர்களின் மாநாடு, கிபி 27ம் ஆண்டில் அனுராதபுர நாட்டு மன்னர் **வட்டகாமினி அபயன்** ஆதரவில் அபயகிரி விகாரையில் நடைபெற்றது.  
இலங்கையின் மகாவம்சம் எனும் பௌத்த இலக்கியம், நான்காம் பௌத்தச் சங்கத்தின் போது, அனைத்து பௌத்த இலக்கியங்களுக்கு பாலி மொழியில் விளக்கங்கள், விரிவுரைகள் எழுதப்பட்டது.  

நான்காம் பௌத்த சங்கம் முடிவுற்ற போது, பனை ஓலைகளில் எழுதப்பட்ட பௌத்த இலக்கியங்களின் பிரதிகள் பர்மா, தாய்லாந்து, கம்போடியா மற்றும் லாவோஸ் நாடுகளின் பௌத்த விகாரைகளுக்கு எடுத்துச் செல்லப்பட்டது.  

### நான்காம் பௌத்த சங்கம், காஷ்மீரம்
குசானப் பேரரசின் காலத்தில் கிபி 100ல் 500 பிக்குகள் கலந்து கொண்ட, சர்வாஸ்திவாத பௌத்தர்களின் மாநாடு, ஜலந்தர் அல்லது காஷ்மீரத்தில், சுங்க வம்ச அரசர் வசுமித்திரன் தலைமையில் நடைபெற்றதாக அறியப்படுகிறது. இப்பௌத்த மாநாட்டில் திரிபிடகத்தின் ஒன்றான அபிதம்மபிடகத்திற்கு விளக்க உரைகள் ஓலைகளில் எழுதப்பட்டது. மேலும் முந்தைய பௌத்தப் பிரிவுகளின் தத்துவக் கோட்பாடுகளின் நூல்கள் எழுதப்பட்டது. மேலும் சிலர் இப்பௌத்த மாநாடு கனிஷ்கர் ஆட்சிக் காலத்தில் நடைபெற்றதாக கூறுகின்றனர்.  

சர்வாஸ்திவாத பௌத்த சங்கத்தால் இயற்றப்பட்ட பௌத்த இலக்கியங்கள், மகாயான மரபில் இருந்ததாக அறியப்படுகிறது.  

## இதனையும் காண்க
- பௌத்த சங்கம்
- முதலாம் பௌத்த சங்கம்
- இரண்டாம் பௌத்த சங்கம்
- மூன்றாம் பௌத்த சங்கம்
- ஐந்தாம் பௌத்த சங்கம்
- ஆறாம் பௌத்த சங்கம்
# சுசான் கெய்சர்



**சுசான் கெய்சர்** *(Susan Kayser)*ஓர் அமெரிக்க வானியலாளர் ஆவார். இவர் தான் கலிபோர்னியா தொழில்நுட்ப நிறுவனத்தில் இருந்து வானியற்பியலில் முதன்முதலில் முனைவர் பட்டம் பெற்றவர் ஆவார். இது அப்போது ஊடகங்களில் ஆர்வத்தோடு கவனப்படுத்தப்பட்டு பதிவாகியுள்ளது. இவரது ஆய்வுரைதான் NGC 6822 எனும் ஒழுங்கற்ற பால்வெளியை 2002 வரையில் மிக ஆழமாக ஆய்வு செய்த ஒன்றாக விளங்கியது. இவர் நாசாவின் ஈலியோசு விண்கலத்திலும் ISEE-3 எனும் பன்னாட்டு வால்வெள்ளி தேட்டக்கல (இது பின்னர் International Sun-Earth Explorer-3 எனப்பட்டது) கதிர் வானியல் செய்முறைகளிலும் தேசிய அறிவியல் அறக்கட்டளைக்காக ஜெமினி வான்காணகத்திலும் பணிபுரிந்துள்ளார்.
# ஆறாம் பௌத்த சங்கம்

**ஆறாம் பௌத்த சங்கம்** (Sixth buddhist council), கௌத புத்தரின் 2500-ஆம் ஆண்டு நினைவு நாளை கொண்டாடுவதற்காக, மியான்மர் நாட்டின் ரங்கூன் நகரத்தில் மே, 1954 முதல் மே 1956 முடிய நடைபெற்றது.  

பர்மா நாட்டின் பிரதமர் யு நூவின் ஆதரவில் நடைபெற்ற ஆறாம் பௌத்த சங்கத்திற்கு எட்டு நாடுகளிலிருந்து 500 பௌத்த அறிஞர்களும், பிக்குகளும் கலந்து கொண்டனர்.  

ஆறாம் பௌத்தச் சங்கத்தில் மியான்மர், இலங்கை, இந்தியா, நேபாளம், திபெத், கம்போடியா, தாய்லாந்து, லாவோஸ் என எட்டு நாடுகளின் பௌத்த அறிஞர்கள் கலந்து கொண்டனர்.  
ஆறாம் பௌத்த சங்கத்தில் பௌத்த தருமம், விநயபிடகம் குறித்த நெறிமுறைகள் தொகுக்கப்பட்டது. மேலும் பாலி மொழியில் அமைந்த அனைத்து பௌத்த சாத்திரங்கள் மறுபரிசீலனைச் செய்யப்பட்டு ஓதப்பட்டது.  

## இதனையும் காண்க
- பௌத்த சங்கம்
- முதலாம் பௌத்த சங்கம்
- இரண்டாம் பௌத்த சங்கம்
- மூன்றாம் பௌத்த சங்கம்
- நான்காம் பௌத்த சங்கம்
- ஐந்தாம் பௌத்த சங்கம்
# யு நூ



**யு நூ** (** Nu**) (; ; 25 மே 1907 – 14 பிப்ரவரி 1995), 20ம் நூற்றாண்டில் அனைவராலும் அறியப்பட்ட பர்மிய விடுதலைப் போராட்ட வீரரும், இராஜதந்திரியும், அரசியல்வாதியும், தேசியவாதியும் ஆவார். விடுதலைப் பெற்ற பர்மா நாட்டின் முதல் பிரதம அமைச்சர் ஆவார்.  

இவர் முதன் முறையாக 4 சனவரி 1948 முதல் 12 சூன் 1956 முடியவும், இரண்டாம் முறையாக, 28 பிப்ரவரி 1957 முதல் 28 அக்டோபர் 1958 முடியவும், மூன்றாம் முறையும், இறுதியாகவும் 4 ஏப்ரல் 1960 முதல் 2 மார்ச் 1962 முடிய என மூன்று முறை பர்மா நாட்டின் பிரதம அமைச்சராக இருந்தவர்.
# விரெக்சி இலியொனார்டு

**விரெக்சி இலியொனார்டு** *(Wrexie Leonard)* (செப்டம்பர் 15, 1867 - நவம்பர் 9, 1937) அல்லது **உலூயிசு இலியொனார்டு** எனப்படும் அமெரிக்க வானியலாளர் ஆவார். இவர் பெர்சிவால் உலோவலின் கீழ் உதவியாளராகப் பணிபுரிந்துள்ளார். மேலும் செவ்வாய் பற்றிய தனது நோக்கீடுகளை வெளியிட்டுள்ளார். வெள்ளியின் குழிப்பள்ளம் ஒன்று இவரது நினைவாகப் பெயரிடப்பட்டுள்ளது.  

## வாழ்க்கை

விரெக்சி உலூயிசு இலியோனார்டு பெனிசில்வேனியாவில் உள்ள திராயில் வளர்ந்தார். பின்னர் போசுடானுக்கு இடம்பெயர்ந்தார்.  

}}
# யூலியா எம். இரிலே

**யூலியா எம். இரிலே** *(Julia M. Riley)* (கில் எனப்படுபவர்) ஒரு பிரித்தானிய வானியற்பியலாளர் ஆவார்  

## குடும்பம், தொழில் பின்னணி

இவர் கேம்பிரிட்ஜ் பல்கலைக்கழகத்தின் கேவண்டிழ்சு வானியற்பியல் குழு சார்ந்த கிர்ட்டன் கல்லூரியில் ஆராய்ச்சியாளர் ஆவார். இவர் ஆய்வுப்புலம் கதிர்வானியல் ஆகும். இவர் கேம்பிரிட்ஜ் பல்கலைக்கழகத்தில் இயற்கை அறிவியல் முப்பாடத் திட்டத்தின்கீழ் இயற்பியலில் விரிவுரையாற்றுகிறார். இயற்பியல் ஆய்வகப் பயிற்றுநராகவும் விளங்குகிறார். இவர் பிரித்தானிய கடல்சார் புவியியற்பியலாளராகிய மவுரிசு கில்லின் மகளும் நோபல் பரிசு வென்ற உடலியலாளராகிய ஆர்ச்பால்டு விவியான் கில்லின் பேத்தியும் ஆவார்.  

## பார்னராப் இரிலே (FR) வகைமை I, II

இவர் 1974 இல் பெர்னி பர்னராப்புடன் இணைந்து கதிர்ப்பால்வெளிகளின் வகைப்பாடு குறித்த சிறந்த ஆய்வுரையை எழுதியுள்ளார். அதில் கதிர்ப்பால்வெளிகளை அவற்றின் வடிவத்தைப் பொறுத்து இரண்டாகப் பிரித்தார். இவ்வகைபாடு கதிர்ப்பால்வெளிகளின் பார்னராப்-இரிலே வகைபாடு வகைமை I, II என அழைக்கப்படுகிறது. அதாவதுFRI, FRII என அழைக்கப்படுகிறது. FRI பால்வெளிகளில் பெரும்பகுதி கதிர் உமிழ்வு அவற்றின் மையத்தில் இருந்து வருகிறது. ஆனால், FRII பால்வெளிகளில் பெரும்பகுதி கதிர் உமிழ்வு மையத்தில் இருந்து விலகி அமையும் வெம்புள்ளிகளில் இருந்து வருகிறது.
# மியா காலிஃபா



**மியா காலிஃபா** (Mia Khalifa) (பிறப்பு: பிப்ரவரி 10, 1993) என்பவர் வயது வந்தோருக்கான ஆபாசக் காணொளிகளில் தோன்றும் பாலியல் நடிகை ஆவார். பிறப்பால் லெபானைச் சார்ந்த இவர் பின்னர் அமெரிக்காவில் குடியேறியவர்.  

## இளமைக்காலம்
இவர் லெபனான் நாட்டின் *பெய்ருட்* நகரில் பிறந்தவர். 2000 ஆம் ஆண்டில் அமெரிக்காவிற்கு இவரது குடும்பம் குடிபெயர்ந்தது. இவர் கத்தோலிக்க மதத்தினரக இருந்தாலும் அதைப் பின்பற்றாதவராக வாழ்ந்தார். டெக்சாசு பல்கலைக்கழகத்தில் (University of Texas) வரலாற்றில் இளநிலைப் பட்டம் பெற்றார். தனது 18 வது வயதில் 2011 பிப்ரவரி மாதம் அமெரிக்கர் ஒருவரை மணந்து கொண்டார்.  

## தொழில்முறை ஆபாசப்பாலியல் வாழ்க்கை
2014, அக்டோபர் மாதம் முதல் தொழில்முறை ஆபாசப்பாலியல் காணொளிகளில் தோன்றத் தொடங்கினார். அவரது 22 வது வயதுவாக்கில் அவரது காணொளிகள் 15 இலட்சம் பார்வையாளர்களால் பார்க்கப்படது. பாலியல் ஆபாசக் காணொளி இணையத்தளங்களில் மிக அதிக அளவில் தேடப்பட்ட நபராக இவர் விளங்கினார். இவரைப் பற்றிய மொத்தத் தேடல்களில் நான்கில் ஒரு பங்கு லெபனானைச் சார்ந்ததாகும். இத்தகவலை டிசம்பர் 28, 2014 அன்று அவ்விணையதளம் இத்தகவலினை உறுதி செய்தது. மேலும் இவர் முதல்தர வரிசையாளராக அறிவிக்கப்பட்டர். இதன் காரணமாக இவருக்கு இஸ்லாம் பெயரை எனும் தீவிரவாத அமைப்பு கொலை மிரட்டல் விடுத்தது. மேலும் ஆபாசப் பாலியல் காணொளிகளில் இவர் தலையில் ஹிஜாப் அணிந்து தோன்றியது மத்திய கிழக்கு நாடுகளில் சர்ச்சையினை உருவாக்கியது.  

## வாழ்க்கை
புளோரிடா மாநிலத்தின் மியாமி பகுதியில் வசித்த மியா காலிஃபா, தொழில்முறை ஆபாசப்பாலியல் வாழ்க்கைக்குப் பின்னர் டெக்சாஸ் மாகாணத்தில் குடியேறினார். தொழில்முறை ஆபாசப்பாலியல் வாழ்க்கைக்குப் பின்னர் அவரது டிவிட்டர் கணக்கினை 10 இலட்சம் மக்கள் பின் தொடர்கின்றனர், மேலும் *இன்ஸ்டாகிராம்* பக்கத்தினை மூன்று இலட்சம் மக்கள் பின் தொடருகின்றனர். அவரது உடலில் லெபனானிய தேசிய கீதத்தின் முதல் வரியைப் பச்சையாக் குத்தியுள்ளார். தொழில்முறை ஆபாசப்பாலியல் வாழ்க்கையைத் தேர்ந்தெடுத்ததால் அவரது பெற்றோர் அவருடன் பேசுவதில்லை என நேர்காணலில் கூறியிருந்தார். தொழில்முறை ஆபாசப்பாலியல் வாழ்க்கையினை இவர் தேர்ந்தெடுக்கக் காரணம் இவர் வளார்ந்த நாட்டின் கலாச்சாரம் எனத் தெரிவித்தனர். மேலும் இவர் அத்துறையினைவிட்டு விலகிவிட வேண்டும் எனவும் அதனால் எந்தவித குடும்பத்திற்கோ, நாட்டிற்கோ கெளரவமும் கிட்டப்போவதில்லை எனவும் அவரது பெற்றோர் தெரிவித்ததாகவும் கூறினார். 2016 ஆம் ஆண்டில் *நியூயார்க் போஸ்ட்* பத்திரிகைக்கு அளித்த பேட்டியில் ஆபாசப்பாலியல் தொழிலில் மூன்று மாதங்கள் மட்டுமே இருந்ததாகவும், பின்னர் அதிலிருந்து விலகிவிட்டதாகவும் தெரிவித்தார். மற்றொரு ஆபாசப் பாலியல் காணொளி இணையத்தளம் 2016 ஆம் ஆண்டில் அவர்களது இணையத்தளத்தினில் அதிகளவு தேடப்பட்ட நபராக மியா கலிஃபாவினை அறிவித்தது.  

## சமூக வலைத்தளப் பங்களிப்பு
மியா காலிஃபாவும் கில்பட் ஆர்னஸும் இணைந்து *காம்ப்ளக்ஸ் நியூஸ்* (Complex News’s) எனும் யூடியூப் பக்கத்தில் விளையாட்டு நிகழ்ச்சியை தினமும் வழங்கினர்.  

## பொது வாழ்க்கை
2016 ஆண்டு, மியா காலிஃபாவை சவுதி அரேபியாவிற்கான அமெரிக்கத் தூதராக நியமிக்கும்படி அமெரிக்க அதிபர் டொனால்ட் ட்ரம்பிடம் இணையத்தள கோரிக்கை மூலம் கோரப்பட்டது. 2015 ஜனவரி மாதம் *டைம்ஃபிளைஸ்* எனும் இசைக்குழு *மியா காலிஃபா* எனும் பெயரில் இசைத்தொகுப்பு ஒன்றினை வெளியிட்டது.
# ஐந்தாம் பௌத்த சங்கம்



**ஐந்தாம் பௌத்த சங்கம்** (**Fifth Buddhist council**) மியான்மார் நாட்டின் மண்டலை நகரத்தில் 1871ல் நடைபெற்றது. 2400 பர்மிய நாட்டுப் பிக்குகள் கலந்து கொண்ட ஐந்தாம் பௌத்த சங்கத்திற்கு, முதிய பிக்குகளான மகாதேரர் ஜெகராபிவம்சர், நரேந்தபித்தஜா மற்றும் மகாதேரர் சுமங்கலர் ஆகியோர் தலைமை வகித்தனர். இம்மாநாடு ஐந்து மாதங்கள் தொடர்ந்து நடைபெற்றது.  

பர்மிய அரசரின் ஆதரவில் நடைபெற்ற இம்மாநாட்டில், பர்மிய பௌத்த அறிஞர்கள் மற்றும் பிக்குகள் மட்டுமே கலந்து கொண்டதால், பர்மாவிற்கு வெளியே உள்ள தேரவாத பௌத்தர்கள், இப்பௌத்த மாநாட்டை ஏற்றுக்கொள்வதில்லை.  

## நோக்கம்
பாளி மொழியில் எழுதப்பட்ட பழையான, பௌத்த சமயத் தொகுப்பான, கௌதம புத்தரின் உபதேசங்கள் அடங்கிய திரிபிடகத்தை ஓதி, பரிசீலனை செய்து, அதில் தேவையற்ற சிறு வேறுபாடுகளை திருத்தவும், நீக்கவும் முடிவு செய்யப்பட்டது.  

மேலும் திரிபிடகத்தை 729 பளிங்குக்கல் பலகைகளில், பர்மிய மொழியில் செதுக்கி மக்களின் பார்வைக்கு வைத்தனர்.  

## இதனையும் காண்க
- பௌத்த சங்கம்
- முதலாம் பௌத்த சங்கம்
- இரண்டாம் பௌத்த சங்கம்
- மூன்றாம் பௌத்த சங்கம்
- நான்காம் பௌத்த சங்கம்
- ஆறாம் பௌத்த சங்கம்
# ஜோகேஸ்வரி குகைகள்



, மும்பை புறநகரம், மகாராட்டிரா]]  

**ஜோகேஸ்வரி குகைகள்** (**Jogeshwari Caves**) இந்தியாவின் மகாராட்டிரா மாநிலத்தின், மும்பை புறநகர் மாவட்டத்தில் மற்றும் பெருநகரமும்பை மாநகராட்சியின் கிழக்கில் ஜோகேஸ்வரி எனுமிடத்தில் அமைந்த பௌத்தக் குடைவரைகள் ஆகும். இக்குடைவரை மூன்று நுழைவு வாயில் கொண்டது கிபி 520 - 550 ஆண்டுகளில் வடிக்கப்பட்ட மகாயான பௌத்தப் பிரிவைச் சார்ந்த இக்குடைவரைகளில் தற்போது இந்து சமயக் கடவுள்களின் இருப்பிடமாக திகழ்கிறது. இக்குகையின் உட்புறத்தில் ஜோகேஸ்வரி மாதாவின் சிற்பம் செதுக்கப்பட்டுள்ளது.  

மேலும் இக்குகைகளைச் சுற்றிலும் தற்போது மக்கள்தொகை பெருகிவிட்டதால், இக்குகைகளை கழிவிடங்களாகவும், சமூகவிரோத செயல்களுக்கும் பயன்படுத்துகின்றனர்.  

## படக்காட்சிகள்

## இதனையும் காண்க
- பௌத்த யாத்திரைத் தலங்கள்
- பௌத்த தொல்லியற்களங்கள்
# முப்பெரும் தேவியர்



**முப்பெரும் தேவியர்** என்பது 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். கே. சங்கர் இயக்கிய இத்திரைப்படத்தை எம். சரோஜினி தேவி தயாரித்திருந்தார். கே. ஆர். விஜயா, சுஜாதா, இலட்சுமி ஆகியோர் முக்கிய கதாபாத்திரங்களில் நடித்த இத்திரைப்படத்திற்கு ம. சு. விசுவநாதன் இசையமைத்திருந்தார்.  

## நடிகர்கள்

- கே. ஆர். விஜயா - பார்வதி
- இலட்சுமி - இலட்சுமி
- சுஜாதா - சரசுவதி
- பிரபு
- அம்பிகா
- எம். என். நம்பியார்
- டெல்லி கணேஷ்
- சங்கிலி முருகன்
- செந்தில்
- ஜெய்கணேஷ்
- வெண்ணிற ஆடை மூர்த்தி
- ஒரு விரல் கிருஷ்ணா ராவ்
- எல். ஐ. சி. நரசிம்மன்
- கோகிலா
- மாஸ்டர் ஸ்ரீதர்
- ஸ்ரீகாந்த்

## பாடல்கள்
இத்திரைப்படத்திற்கு ம. சு. விசுவநாதன் இசையமைத்திருந்தார்.  

| **எண்** | **பாடல்** | **பாடகர்கள்** | **பாடலாசிரியர்** | **காலம் (நி:வி)** |
| --- | --- | --- | --- | --- |
| 1 | சப்பாரும் கல்வியும் | 06.14 |  |  |
| 2 | அறிவில் ஆதவன் நான் | 05.32 |  |  |
| 3 | திருமால் அழகா | 04.41 |  |  |
| 4 | நீரில் ஒரு பௌர்ணமி | 04.52 |  |  |
| 5 | மூன்று தேவியும் | 05.07 |  |  |
| 6 | காளி புறப்பட்டாள் | 08.29 | } |  |
# கே. சி. எஸ். பணிக்கர்



**கோலோழி சீரம்பத்தூர் சங்கர பணிக்கர்)** (*Kolozhi Cheerambathur Sankara Paniker*) (1911–1977) ஓர் இந்திய நுண்புல மற்றும் பண்பியல் ஓவியக்கலைஞர் ஆவார். 1960 களில் இந்திய ஓவியக் கலையானது, மேற்கத்திய ஓவியர்களின் ஆதிக்கத்தின் கீழ் இருந்த காலத்தில், இவர் இந்தியாவின் பழமை வாய்ந்த நுண்புல மற்றும் ஆன்மீக அறிவுசார் தன்மையை தனது ஓவியத்தின் மூலமாக வெளிப்படுத்தினார். "அந்தக் காலகட்டத்தில் சில இந்திய ஓவியர்கள் இந்திய ஓவியக்கலையில் மேற்கத்திய ஆதிக்கத்தை முறியடிப்தற்கும், இந்திய ஓவியத்தின் தனித்தன்மை மற்றும் சிறப்பை நிலைநாட்டவும் முயன்றனர்” என்று பணிக்கர் கூறினார்.  

1976 ஆம் ஆண்டில், அவருக்கு இந்தியாவின் தேசிய கலை அகாதமியால் வழங்கப்படும் மிக உயர்ந்த விருதான லலித் கலா அகாதமி விருது இவரது வாழ்நாள் பங்களிப்புகளுக்காக வழங்கப்பட்டது.  

## தொடக்க கால வாழ்க்கை மற்றும் கல்வி

இவர் 1911 ஆம் ஆண்டு மே 31 ஆம் நாள் கோயம்புத்துாரில் பிறந்தார். பணிக்கர் தனது கல்வியை முதலில் தற்போதைய கேரளாவிலும் பின்னர் தமிழ்நாட்டிலும் பெற்றார். பணிக்கர் வாழ்ந்த கிராமத்தின் வளமையான புற்களின் பச்சை நிறம் அவரது தொடக்க கால, இயற்கைக் காட்சி ஓவியங்களில் ஆதிக்கம் செலுத்தியது எனலாம். பிற்காலத்தில் தனது ஓவிய பாணியயை இயற்கைக் காட்சி ஓவியங்களிலிருந்து மற்ற பொருள் குறித்த ஓவியங்களுக்கு மாறிய போதும் கூட பிரகாசமான வண்ணங்கள் அவரது ஓவியங்களின் அடையாளமாயின.  

இளவயது மேதையான பணிக்கர் தனது பன்னிரெண்டாம் வயதிலேயே இயற்கைக் காட்சி ஓவியங்களைத் தொடங்கினார். தனது பதினேழாம் வயதில், தனது ஓவியங்களை சென்னை நுண்கலைக் கழகம் நடத்திய ஆண்டுக் கண்காட்சிகளில் காட்சிப்படுத்தினார். 1918 ஆம் ஆண்டில் தந்தையின் இறப்பினைத் தொடர்ந்து தனது குடும்பத்தை நிர்வகிக்க வேண்டிய பொறுப்பின் காரணமாக, தனது கல்லுாரிப் படிப்பை இடையிலேயே விட்டுவிட்டு, இந்திய தந்தி மற்றும் தொலைத்தொடர்புத் துறையில் பணியில் சேர்ந்தார்.  

தனது 25 ஆம் வயதில் சென்னை, அரசு கலை மற்றும் கைவினைக் கல்லுாரியில் (தற்போதைய சென்னைக் கலைக் கல்லுாரி)சேரந்தார்.(1936–40). 1954ஆம் ஆண்டில் தனது முதல் சர்வதேச அளவிலான வெளிப்பாட்டினை இலண்டன் மற்றும் பாரீசு நகர்களில் நடந்த கண்காட்சிகள் மூலமாக பெற்றார். அவர் சென்னை, 1957 ஆம் ஆண்டில் அரசு கலை மற்றும் கைவினைக் கல்லுாரியின் முதல்வரானார். 1966 ஆம் ஆண்டில் சென்னையிலிருந்து 9 கி.மீ தொலைவில் அமைந்துள்ள ஒரு இடத்தில் தனது மாணவர்கள் மற்றும் சகக் கலைஞர்களுடன் இணைந்து சோழமண்டல கலைஞர்கள் கிராமம் என்ற அமைப்பை உருவாக்கினார்.  

வெளிநாடுகளில் நடந்த கண்காட்சிகளில் கலந்து கொண்டதன் மூலமாக சால்வதோர் தாலீ போன்ற பண்பியல் கலைஞர்களின் வெளிப்பாடு அவரது கலை மீது பெரும் தாக்கத்தை ஏற்படுத்தியது. "அவர்கள் வருங்காலத்தைப் பற்றி முன்கூட்டியே கணிப்பவர்களிடம் முனுமுனுக்கிறார்கள். ஆனால், உணர்வுபூர்வமாக பழங்கால இந்திய ஓவியங்கள் மற்றும் சிற்பங்களின் உருவக மிகைப்படுத்தல்களை உயர்த்திக்கூறுகிறார்கள்" என்று பணிக்கர் கூறுகிறார்.  

கே. சி. எஸ். பணிக்கர் 1977 ஆம் ஆண்டு சனவரி 16 ஆம் நாள், சென்னையில், தனது 66 ஆம் வயதில் காலமானார்.  

## பெருமைகள்
கே. சி. எஸ். பணிக்கர் மெட்ராஸ் கலை இயக்கத்தில் முன்னணி நபராகத் திகழ்கிறார். இவர் சோழமண்டலம் கலைஞர்கள் கிராமத்தின் நிறுவனர் என்ற பெருமைக்கும் சொந்தக்காரராவார்.
# ஐ (ஒலி வரி)



**ஐ ஒலிவரி (*I* soundtrack album**) என்பது 2015 ஆம் ஆண்டில் வெளிவந்த இந்திய திகில் திரைப்படத்தின் ஒலி வரி ஆகும். இதனை எழுதி இயக்கியவர் ஷங்கர் (திரைப்பட இயக்குநர்). ஏ. ஆர். ரகுமான் இத்திரைப்படத்தின் பாடலுக்கான இசைகளையும், பின்னணி இசைப் பணிகளையும் மேற்கொண்டார். இசைக்கலப்பு உட்பட இதில் ஏழு ஒலிவரிகள் உள்ளன.  

2012-இல் தொடங்கப்பட்ட பாடல் ஒலிப்பதிவானது 2014 இல் முடிவடைந்தது. பாங்கரா (இசை), கூடலக இசை போன்ற பல இசை வகைகளில் இத்திரைப்படத்தின் ஒலிவரி வெளிவந்தது. ஒலிவரியானது செப்டெம்பர் 9, 2014 இல் வெளியானது.  

ஒலிவரி வெளியீட்டின் போது ஆர்னோல்டு சுவார்செனேகர் சிறப்பு விருந்தினராக கலந்துகொண்டார். இதன்இந்தி பதிப்பானது மும்பை பி வி ஆர் திரையரங்கில் டிசம்பர் 29, 2014 இல் நடைபெற்றது. இதற்கு அடுத்த நாள் தெலுங்குப் பதிப்பு வெளியானது.  

இந்தத் திரைப்பட ஒலித்தட்டிற்கு நேர்மையான விமர்சனங்களே கிடைத்தன. 2014 ஆம் ஆண்டில் அதிகம் விற்பனையான ஒலித்தட்டுகளில் முதல் இருபது இடங்களுக்குள் வந்ததாக ஐரூன்சு கடை<nowiki/>தெரிவித்துள்ளது. 2016 ஆம் ஆண்டின் பிலிம்பேர் விருதுகளில் ஏ. ஆர். ரகுமானும் சிறந்த இசையமைப்பாளருக்கான பிலிம்பேர் விருது - தமிழ் பூக்களே சற்று ஓய்வெடுங்கள் எனும் பாடலிற்காக மதன் கார்க்கி சிறந்த பாடலாசிரியருக்கான பிலிம்பேர் விருது – தமிழ் பெற்றனர். சிறந்த பின்னணிப் பாடகிக்கான பிலிம்பேர் விருதுக்கு சிரேயா கோசல் பெயர் அதே பாடலுக்காகப் பரிந்துரை செய்யப்பட்டது. கபிலன் என்னோடு நீ இருந்தால் எனும் பாடலுக்காக சிறந்த கவிஞருக்காக பரிந்துரை செய்யப்பட்டது. சித் ஸ்ரீராம் சிறந்த பின்னணிப் பாடகருக்கான பிலிம்பேர் விருது – தமிழ் பெற்றார்.  

## வளராக்கம்
இந்தத் திரைப்படத்தின் இசையமைப்பாளராக ஏ. ஆர் .ரஹ்மான் ஒப்பந்தம் ஆனார். 2012, சூலை ஆரம்பத்தில் விஜய் பிரகாஷ் பரேஷனய்யா எனும் பாடலைப் பாடினார்.இது தமிழில் வந்த மெர்சலாயிட்டேன் எனும் பாடலின் தெலுங்குப் பதிப்பு ஆகும். சனவரி 2013 இல் ஐலா, ஐலா எனும் பாடல் பதிவு செய்யப்பட்டது. தான் இதுவரை வேலை செய்ததிலேயே இந்தப் பாடல் தான் தனக்கு மிகவும் சவாலாக இருந்ததாக மதன் கார்க்கி கூறியுள்ளார். இந்தப்பாடலில் படத்தின் கருவான விளம்பரங்களை (சுமார் 6-7) இடம்பெறச்செய்திருப்பர். இந்தப் பாடலைப் பற்றி மதன்கார்க்கி கூறுகையில் இந்தப்பாடல் எழுதுவது மிகவும் கடினமாக இருந்தது . காரணம், இந்தப் பாடலின் ஒவ்வொரு வரிகளுமே இரு பொருள் படக் கூடிய வகையில் அமைந்திருக்கும் அதாவது நீங்கள் கேட்கும் போது ஒரு பொருளிலும் திரையில் பார்க்கையில் மற்றொரு பொருளிலும் வரும் எனக் கூறினார். 5.30நிமிடங்கள் ஓடக்கூடிய இந்தப்பாடலில் பாங்கரா, ஆப்பரா, பரப்பிசை போன்ற பல இசை வடிவங்கள் இடம்பெற்றிருக்கும். சங்கர் தி இந்துவுக்கு அளித்த பேட்டியில் என்னோடு நீ இருந்தால் நீ பாடலானது பெப்ரவரி 14, 2013 இல் சுனிதா சாரதியை வைத்து மட்டுமே ஒலிப்பதிவு செயதனர். பின் சித் ஸ்ரீராமை அதே பாடலுக்குப் பாடச் செய்தார். ஏனெனில் கடல் திரைப்படத்தில் இவர் பாடிய அடியே பாடல் அவருக்கான அங்கீகாரத்தை தரவில்லை என ரஹ்மான் கருதி அவருக்கு இரண்டாம் வாய்ப்பாக இதனை சித் ஸ்ரீராமுக்கு வழங்கினார். மெர்சலாயிட்டேன் பாடலை அனிருத் ரவிச்சந்திரன், நீத்தி மோகன் ஆகியோர் பாடினர். சூலை4, 2014 இல் தமிழ் மற்றும் தெலுங்கு பதிப்பிற்கான பாடல் பதிவுகள் முடிந்தன. மதன் கார்க்கி தன்னுடைய பாடலில் உபயோகப்படுத்திய லேடியோ என்ற வார்த்தக்கான பொருளை தன்னுடைய டுவிட்டர் பக்கத்தில் விளக்கினார்.  

## பாடல்கள்
### தமிழ்

### இந்தி
# காத்தரினா சுகார்பெல்லினி


**காதரினா சுகார்பெல்லினி** *(Caterina Scarpellini)* (29 அக்தோபர் 1808 – 28 நவம்பர் 1873) ஓர் இத்தாலிய வானியலாளரும் வானிலையியலாளரும் ஆவார்.  

## வாழ்க்கை
இவர் போலிகுனோவில் 1808 அக்தோபர் 29 இல் பிறந்தார். இவர் தன் 18 ஆம் அகவையில் உரோம் நகருக்கு இடம்பெயர்ந்தார். இவர் உரோமக் காம்பிடோகுலியோ வான்காணகத்தில் இயக்குநராக இருந்த தன் மாமாவிடம் உதவியாளராகப் பணிபுரிந்தார். இவர் புளோரன்சில் உள்ள கியோர்கோபில்லி கல்விக்கழகத்தில் செயலாண்மை உறுப்பினராக இருந்தார்.  

இவர் 1854 ஏப்பிரல் 1 இல் ஒரு வால்வெள்ளியைக் கண்டுபிடித்தார். இவர்1856 இல் உரோம் நகரில் வானிலையியல் நிலையம் ஒன்றை நிறுவினார். இவர் 1872 இல் தன் பணிகளுக்காக இத்தாலிய அரசால் பாராட்டப்பட்டார்; இவர் 1873 நவம்பர் 28 இல் இறந்தார்.  

வெள்லியில் உள்ள குழிப்பள்ளம் ஒன்று இவரது நினைவாகப் பெயர் இடப்பட்டுள்லது.
# யுக்தா முகி



**யுக்தா முகி **(Yukta Mookhey) (பிறப்பு அக்டோபர் 7, 1979 பெங்களூரூ, இந்தியா) ஓர் இந்திய நடிகையும், விளம்பரத் தாரகையும் ஆவார். 1999 ஆம் ஆண்டில் நடைபெற்ற உலக அழகிப்போட்டியில் வெற்றியாளரும் ஆவார். முன்னதாக 1999 ஆம் ஆண்டில் அவர் பெமினா இந்திய அழகியாகவும் முடிசூட்டப்பட்டுள்ளார்.  

முகி இந்தியாவில் சிந்து இன குடும்பத்தில் பெங்களுருவில் பிறந்தார்.  முகி தனக்கு ஏழு வயது வரும் வரை துபாயில் வளர்ந்தார். முகியின் குடும்பம் 1986 ஆம் ஆண்டு மும்பைக்குத் திரும்பினர். முகியின் தாயார் அரூணா, மும்பை, சாந்தா குரூசில் ஒரு அழகு நிலையம் நடத்தினார். முகியின் தந்தை ஒரு துணி நிறுவனத்தில் நிர்வாக இயக்குநராகப் பணிபுரிந்தார்.  

பள்ளிப்படிப்பிற்குப் பிறகு, யுக்தாமுகி வி. ஜி. வாசே கலை, அறிவியல் மற்றும் வணிகவியல் கல்லூரியில் விலங்கியல் படித்தார். மேலும், கணினி அறிவியலில் ஒரு பட்டயப்படிப்பையும் முடித்தார். இவற்றோடு கூட இந்துஸ்தானி இசையையும் மூன்றாண்டுகள் பயின்றார்.  

## உலக அழகி
1999 ஆம் ஆண்டு, திசம்பர் 4 ஆம் நாள் இலண்டன் ஒலிம்பியாவில் நடைபெற்ற 49 ஆவது உலக அலகி அணிவகுப்பில் மற்ற நாடுகளிலிருந்து பங்குபெற்ற 93 போட்டியளர்களை தோற்கடித்து யுக்தாமுகி உலக அழகி 1999யாக முடிசூட்டப்பட்டார். அவர் 1966 ஆம் ஆண்டில் இரெய்டா ஃபாரியா, 1994 ஆம் ஆண்டில் ஐஸ்வர்யா ராய் மற்றும் 1997 இல் டயானா ஹெய்டன் ஆகியோரின் வரிசையில் உலக அழகியாகத் தேர்வு செய்யப்பட்ட நான்காவது இந்தியப் பெண்மணி ஆவார்.  

## தொழில் வாழ்க்கை
முகி திரைத்துறையில் 2001 ஆம் ஆண்டு இயக்குநர் எழில் இயக்கத்தில் அஜீத் குமார், ஜோதிகா முக்கியக் கதாபாத்திரங்களில் நடித்த பூவெல்லாம் உன் வாசம் படத்தில் ஒரு பாடலுக்கு மட்டும் வரும் பாத்திரமாக அறிமுகமானார். பாலிவுட் என அழைக்கப்படும் இந்தி திரையுலகில் தனது அறிமுகப்படமான பியாசா மூலம் 2002 ஆம் ஆண்டில் அறிமுகமானார். இத்திரைப்படம் வசூல்ரீதியாக வெற்றியடையவில்லை. 2005 ஆம் ஆண்டில், இவர் *மேம்சாப்* மற்றும் *லவ் இன் ஜப்பான்* ஆகிய இந்தித் திரைப்படங்களிலும் 2006 ஆம் ஆண்டில், *கத்புடலி* எனும் இசைக் காணொலியிலும் நடித்துள்ளார்.  

## தனிப்பட்ட வாழ்க்கை
2008 ஆம் ஆண்டு, செப்டம்பர் 7 அன்று மும்பையில், கிராண்ட் மராத்தாவில் நடைபெற்ற பெரிய நிகழ்வில் 2008, முகி பிரின்ஸ் டுளி என்பவருடன் மணம் முடிக்க நிச்சயிக்கப்பட்டார். மணமகன் நியூயார்க்கில் வசிக்கின்ற நிதி ஆலோசகரும் வணிகரும் ஆவார். 2008 ஆம் ஆண்டு நவம்பர் 2 ஆம் நாளன்று நாக்பூர் குருத்வாராவில் நடைபெற்ற சீக்கிய முறைப்படி நடைபெற்றது. இதைத் தொடர்ந்து வரவேற்பு நிகழ்வும் நடந்தது. இத்தம்பதியினருக்கு ஒரு ஆண் குழந்தை பிறந்தது.  

2013 ஆம் ஆண்டு சூலையில் தனது கணவருக்கு எதிராக முகி குடும்ப வன்முறை புகார் ஒன்றை இந்திய தண்டனைச் சட்டம் பிரிவு 498A (கொடுமை மற்றும் துன்புறுத்தல்) மற்றும் பிரிவு 377 (இயல்புக்கெதிரான பாலுறவு) ஆகியவற்றின் கீழ் முதல் தகவல் அறிக்கையைப் பதிவு செய்தார். சூன் 2014 இல் தம்பதியினர் ஒத்திணக்கமான மணவிலக்கு கிடைக்கப்பெற்றனர்.  

## அறப்பணிகள்
யுக்தா முகி சமூக மற்றும் அறம் சார்ந்த நோக்கங்களுடன் ஏழை மக்கள் மற்றும் வாய்ப்பு மறுக்கப்பட்ட மக்களுக்கான பணிகளில் தன்னை ஈடுபடுத்திக் கொண்டார். 2010 ஆம் ஆண்டில் இவர் கண்தானம் செய்வதற்கு உறுதி அளித்துள்ளார். யுக்தா முகி மற்றும் ஐஸ்வர்யா ராய் ஆகியோர் கண்தானம் வழங்க முன்வந்துள்ள சில பாலிவுட் பிரபலங்களில் உள்ளடங்குவர்.  
## அரசியல்
2004 ஆம் ஆண்டில், முகி பாரதிய ஜனதா கட்சியின் உறுப்பினரானார்.
# இந்தியத் துடுப்பாட்ட அணியின் இங்கிலாந்துச் சுற்றுப் பயணம், 2018


இந்தியத் துடுப்பாட்ட அணி சூலை மற்றும் செப்டம்பர் மாதங்களில் இங்கிலாந்துக்குச் சுற்றுப்பயணம் மேற்கொண்டு ஐந்து தேர்வுத் துடுப்பாட்டங்கள் மூன்று ஒருநாள் பன்னாட்டுத் துடுப்பாட்டம், மூன்று பன்னாட்டு இருபது20 போட்டிகளில் விளையாடத் திட்டமிடப்பட்டுள்ளது.  

இந்தியா இ20ப தொடரை 2–1 என்ற கணக்கில் வென்றது. இங்கிலாந்து ஒருநாள் தொடரை 2–1 என்ற கணக்கில் வென்றது. தேர்வுத் துடுப்பாட்டத் தொடரை 4-1 என்ற கணக்கில் இங்கிலாந்து அணிவென்றது.  

## அணிகள்
அம்பாதி ராயுடு உடற்தகுதியில் தேர்வு பெறாததால் அவருக்குப் பதிலாக சுரேஷ் ரைனா தேர்வானார்.  
| தேர்வுகள் | ஒருநாள் | இ20ப |  |  |
| --- | --- | --- | --- | --- |
| * ஜோ ரூட்
* மொயீன் அலி
* ஜேம்ஸ் அண்டர்சன்
* ஜொனாதன் பேர்ஸ்டோ
* ஸ்டூவர்ட் பிரோட்
* ஜாஸ் யொசு பட்லர்
* அலஸ்டைர் குக்
* சாம் கர்ரன்
* கீதன் ஜென்னிங்ஸ்
* டேவிட் மாலன்
* ஜெமி போர்டர்
* அதில் ரசீத்
* பென் ஸ்டோக்ஸ் | *விராட் கோலி (த)
*ஜஸ்பிரித் பும்ரா
*ரவிச்சந்திரன் அசுவின்
*ஷிகர் தவான்
*மகேந்திரசிங் தோனி (கு.கா)
*ரவீந்திர ஜடேஜா
*கருண் நாயர்
*ரிஷப் பந்த்
*செதேஷ்வர் புஜாரா
*முகம்மது சமி
*இஷாந்த் ஷர்மா
*ஷர்துல் தாகூர்
*முரளி விஜய்
*தினேஷ் கார்த்திக்
*சித்தார்த் கௌல்
*புவனேசுவர் குமார்
*ஹர்திக் பாண்டியா
*கே. எல். ராகுல்
*குல்தீப் யாதவ்
*உமேஸ் யாதவ் | * இயோன் மோர்கன்
* மொயீன் அலி
* ஜொனாதன் பேர்ஸ்டோ
* ஜேக் பால்
* யொசு பட்லர் (கு கா)
* சாம் கர்ரன்
* அலெக்ஸ் ஹேல்ஸ்
* லியம் பிளன்கட்
* அதில் ரஷீத்
* ஜோ ரூட்
* ஜேசன் ராய்
* டேவிட் வில்லி
* மார்க் வுட் | *விராட் கோலி
*ஜஸ்பிரித் பும்ரா
*யுவேந்திர சாகல்
*ஷிகர் தவான்
*மகேந்திரசிங் தோனி (கு.கா)
*சிரேயாஸ் ஐயர்
*தினேஷ் கார்த்திக்
*சித்தார்த் கௌல்
*புவனேசுவர் குமார்
*ஹர்திக் பாண்டியா
* கே. எல். ராகுல்
*
 அம்பாதி ராயுடு 

* சுரேஷ் ரைனா
* ரோகித் சர்மா
* வாசிங்டன் சுந்தர்
* குல்தீப் யாதவ்
* உமேஸ் யாதவ்
</td><td>
*இயோன் மோர்கன் (த)
*மொயீன் அலி
*ஜொனாதன் பேர்ஸ்டோ
*ஜேக் பால்
*யொசு பட்லர் (கு கா)
* சாம் கர்ரன்
* டாம் கர்ரன்
*அலெக்ஸ் ஹேல்ஸ்
*கிரிஸ் ஜோர்டான்
*லியம் பிளன்கட்<li>அதில் ரஷீத்</li><li>ஜோ ரூட்</li><li>ஜேசன் ராய்</li>*டேவிட் வில்லி</td><td>
*விராட் கோலி
*ஜஸ்பிரித் பும்ரா
*யுவேந்திர சாகல்
*ஷிகர் தவான்
*மகேந்திரசிங் தோனி (கு.கா)
*மணீஷ் பாண்டே
*தினேஷ் கார்த்திக்
*சித்தார்த் கௌல்
*புவனேசுவர் குமார்
*ஹர்திக் பாண்டியா
* கே. எல். ராகுல்
* சுரேஷ் ரைனா
* ரோகித் சர்மா
* வாசிங்டன் சுந்தர்
* குல்தீப் யாதவ்
* உமேஸ் யாதவ்
</td></tr> | } |

## இருபது20ப
### 1-வது இ20ப

### 3 வது இருபது20

## ஒருநாள் போட்டிகள்
### 1-வது ஒருநாள்

### 2-வது ஒருநாள்

### 3-வது ஒருநாள்

## தேர்வுத் துடுப்பாட்டம்
### 1-வது தேர்வு

### 2-வது தேர்வு

### 4-வது தேர்வு

### 5-வது தேர்வு
# வாட்பேட்



**வாட்பேட்** (**Wattpad**) என்பது ஒரு கதை சார்ந்த செயலி அல்லது தளம் ஆகும்.  

கதை எழுதவும் அதைத் தங்கள் பெயரில் வெளியிடவும் இந்த தளம் அனுமதிக்கிறது. இது ஒரு தனியார் நிறுவனத்தால் நடத்தப்பட்டு வந்தாலும், இலவசமாகவே உள்ளது.  

உலகில் உள்ள கதை விரும்பிகளை ஒன்று சேர்க்க முயலுவதே இத்தளத்தின் குறிக்கோள் என பரப்பப் படுகிறது.  

வரலாறு, இரத்தக் காட்டேரி, மனித ஓநாய், பயம், திகில், மர்மம், காதல், அறிவியல், கற்பனை, நகைச்சுவை, சாகசம், பதின்மம், பொது, கவிதை, சிறுகதை, அதிரடி, பழம்பெரும் என பல பிரிவுகளில் கதை எழுத இத்தளம் அனுமதிக்கிறது.  

130 (௧௩௦) வேலையாட்களை தன்னகத்தே கொண்டு உலகம் முழுவதையும் இணையம் வழியே இத்தளம் இணைக்கிறது.  

தமிழ் உட்பட 56 (௫௬) மொழிக் கதைகள் இத்தளத்தில் இடம் பெற்றுள்ளன. தமிழ், இந்தி, மராட்டி, குஜராத்தி, ஒடிசி, மலையாளம் என ஆறு இந்திய மொழிகளில் இத்தளத்தில் கதை எழுத முடியும்.  

முன்னதாக இவ்வரிசையில் இருந்த கன்னடம், எழுத்தாளர்கள் இன்றி இத்தளத்தில் வழக்கொழிந்தது. சீனா, மலேசியா, இலங்கை, மாலத்தீவைச் சேர்ந்த தமிழர்களே வாட்பேட் அதிகம் பயன் படுத்துகின்றனர்.  

தமிழகத்தில் இன்னும் இந்த தளத்தின் பால் விழிப்புணர்வு இல்லை. வாட்பேட் நிறுவனத்தின் தலைமைச் செயலகம் கனடா நாட்டின் டாரன்டோவில் உள்ளது.  

இத்தளத்தில் கதை எழுதுபவர்களுக்கு **காப்புரிமையும்** வழங்கப் படுகிறது. அதாவது, இந்த தளத்தில் எழுதப்பட்ட கதை ஏனும் திருடப்பட்டால் வாட்பேட் ஒரு சாட்சியாக ஏற்றுக் கொள்ளப்படும்.  

அதே சமயத்தில், பிறர் எழுதிய கதை களை அவர்களின் அனுமதி இன்றி, வாட்பேடில் எழுதுவதும் குற்றமே. வாட்பேடில் எழுதப்பட்ட பல கதைகள் ஆங்கில திரையுலகில் வலம் வந்துள்ளன.  

வாட்பேட் அமெரிக்காவில் வாழும் எழுத்தாளர்களுக்கு போட்டிகள் நடத்தி பரிசுகளும் கொடுக்கிறது. கூகுள் ப்ளே செயலியின் மூலம் மட்டும் பத்து கோடிக்கும் அதிகமானவர்கள் இச்செயலியை தரவிறக்கம் செய்து உள்ளனர்.  

2018 (௨௦௧௮) இன் தகவல் படி நாற்பது கோடிக்கும் அதிகமான நூல்கள் இத்தளத்தில் உள்ளன. ஆறு கோடிக்கும் மேற்பட்ட வாடிக்கையாளர்கள் இத்தளத்திற்கு உண்டு.  

இத்தனை நூல்கள் கொண்டு இருந்தாலும் புதிய எழுத்தாளர்களின் நூல்கள் படிக்கப்படும் வகையில் தனி அமைப்புகளையும் கொண்டு உள்ளது.
# கிருஷ்ணகுமார் குன்னத்து


**கிருஷ்ணகுமார் குன்னத்து** (*Krishnakumar Kunnath*; 23 ஆகத்து 1968 – 31 மே 2022) என அறியப்படும் இவர் பொதுவாக *கேகே* என்றும் அறியப்படுகிறார். இந்தியாவைச் சேர்ந்த பாடகரான இவர் இந்தி, தெலுங்கு, தமிழ், கன்னடம் மற்றும் மலையாளம் மொழிப் பாடல்களைப் பாடியுள்ளார். இவர் பின்னணி இசைப் பாடகராகவும், *பாப்* மற்றும் *ராக்* இசைப் பாடகராகவும் அறியப்படுகிறார்.  

## இளமையும் கல்வியும்
இவர் தில்லியில் இந்து மலையாளக் குடும்பத்தில் சி. எஸ். நாயர், குன்னத்து கனகவல்லி இணையருக்கு பிறந்தார். இந்தித் திரைப்படங்களில் பாடுவதற்கு முன்னர் 3500 சிற்றிசைகளில் (jingles) பாடியுள்ளார். இவரது பள்ளிப் படிப்பை ‘’மவுண்ட் செயிண்ட் மேரிஸ் பள்ளி’’யிலும் பட்டப்படிப்பினை தில்லி பல்கலைக்கழகத்திலும் படித்தார். 1999 உலகக்கோப்பைப் போட்டிக்காக இந்திய அணிக்காக ‘’ஜோஸ் ஆஃப் இந்தியா’’ எனும் உற்சாகமூட்டும் பாடலைப் பாடினார்.  

## குடும்ப வாழ்க்கை
இவர் இவரது குழந்தைக்காலத் தோழியான ‘’ஜோதி’’யை 1991 ஆம் ஆண்டில் திருமணம் செய்துகொண்டார். இவர்களுக்கு ‘’நகுல் கிருஷ்ணா குன்னத்’’ என்ற மகனும் ‘’தாமரா குன்னத்’’ என்ற மகளும் உள்ளனர். மகன் பாடகராகவும் மகள் பியானோ இசைக் கலைஞராகவும் அறியப்படுகின்றனர்.  

## திரையிசைப் பாடகர்
கல்லூரிப் படிப்பு முடிந்ததும் சில மாதங்கள் *விடுதி நிர்வாகியாகவும்* இருந்தார். கேகே தனது பாடும் முறைகளில் பாடகர் ‘’கிஷோர்குமார்’’ மற்றும் இசையமைப்பாளர் ஆர். டி. பர்மன், ‘’மைக்கேல் ஜாக்சன், பில்லி ஜோயல், ப்ரையன் ஆடம்ஸ்’’ ஆகியோரின் சாயலைக் கொண்டுள்ளார். மேலும் இவர் எவரிடமும் இசையைக் கற்றுக் கொள்ளவில்லை.  

## இசைத் தொகுப்புகள்
1999 ஆம் ஆண்டின் புதியப் பாடகராக *சோனி நிறுவனம்*  இவரைத் தேர்வு செய்தது.  இவரது இசைத் தொகுப்பான *பால்* தேர்வு செய்யப்பட்டது. இதன் இசைச் சேர்க்கையை *லீஸ் லூயிஸ்* அமைந்திருந்தார். பாடல் வரிகளை *மெகபூப்* எழுதியிருந்தார். சிறந்த பாடகருக்கான விருது இந்த இசைத் தொகுப்பின் மூலம் இவருக்குக் கிடைத்தது. *ஹூம்சபஃர்* எனும் இரண்டாவது இசைத் தொகுப்பினை எட்டு ஆண்டுகளுக்குப் பின்னர் 2008 சனவரி 22 அன்று வெளியிட்டார்.*ஜஸ்ட் மொகப்பத்*, *சகாலகா பூம்பூம்*, *குச் ஜுகி சி பால்கிய்ன்*, *ஹிப் ஹிப் ஹுர்ரே*, *காவ்யாஞ்சலி*, *ஜஸ்ட் டேன்ஸ்* போன்ற தொலைக்காட்சித் தொடர்களுக்காகவும் பாடல்கள் பாடியுள்ளார். 2010 ஆம் ஆண்டின் *ஸ்டார் பரிவார் விருது*கள் நிகழ்ச்சிக்காக *ஸ்ரேயா கோஷலுடன்* பாடல்கள் பாடியுள்ளார். 2015 ஆகத்து 29 அன்று இளம் பாடகர்களின் திறமையினை ஊக்குவிக்கும் தொலைக்காட்சி நிகழ்ச்சி ஒன்றில் வளரும் பாடகர்களை ஊக்குவிப்பதற்காக பாடினார். பத்து ஆண்டுகளுக்குப் பின்னர் மீண்டும் அவர் தொலைக்காட்சி நிகழ்ச்சியின் நடுவராக இருந்தார். மேலும் பாகித்தானிய தொலைக்காட்சி நிகழ்ச்சிக்காக *தன்கா சாலா* எனத் தொடங்கும் பாடலை *ஃபரூக் அபித்* இசையமைப்பில் பாடினார். 2013 ஆம் ஆண்டில் *ரைஸ் அப் - கலர்ஸ் ஆப் பீஸ்* (*Rise Up – Colors of Peace*) எனும் சர்வதேச இசைத்தொகுப்பு ஒன்றில் பாடல்களைப் பாடினார். இந்த இசைத்தொகுப்பினில் 12 நாடுகளைச் சேர்ந்த கலைஞர்கள் பங்கு பெற்றிருந்தனர்.  இதன் பாடல்களை துருக்கி நாட்டு பாடலாசிரியர் *பெட்டுலா குலன்* (Fetullah Gulen) எழுதியிருந்தார்.  

## இறப்பு
இவர் கொல்கத்தாவில் இசை நிகழ்ச்சியொன்றில் கலந்துகொண்டு திரும்பிய பின் 2022 மே 31 அன்று நள்ளிரவு காலமானார்.. 2022 சூன் 1 அன்று கொல்கத்தா காவல் துறையினர் இவருடைய மரணம் இயற்கைக்கு மாறானது என்று வழக்குப் பதிந்துள்ளனர்.